./data/phi2331/phi019/phi2331.phi019.perseus-lat2.xml
David Magie
iam primum is, qui ex Aquileiensi Romam missus fuerat, tanto impetu mutatis animalibus cucurrit, ut quarta die Romam veniret, cum apudRavennam Maximum reliquisset, et forte dies ludorum erat, cum subito sedente Balbino et Gordiano theatrum nuntius ingressus est, atque, antequam aliquid indicaretur, omnis populus exclamavit,Maximinusoccisus est ita et nuntius praeventus et imperatores, qui aderant, gaudium publicum nutu etconsensu indicaverunt  soluto igitur spectaculo omnes statim ad suas religiones convolarunt, atque inde ad senatum principes, populus ad contionem cucurrerunt